CELEX: 32015D1967
Language: hr
Date: 2012-03-09 00:00:00
Title: Odluka Vijeća (ZVSP) 2015/1967 od 9. ožujka 2012. o potpisivanju i sklapanju Sporazuma između Europske unije i Bosne i Hercegovine o uspostavi okvira za sudjelovanje Bosne i Hercegovine u operacijama Europske unije za upravljanje krizama

4.11.2015   
            
            
               HR
            
            
               Službeni list Europske unije
            
            
               L 288/2
            
         ODLUKA VIJEĆA (ZVSP) 2015/1967
   od 9. ožujka 2012.
   o potpisivanju i sklapanju Sporazuma između Europske unije i Bosne i Hercegovine o uspostavi okvira za sudjelovanje Bosne i Hercegovine u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog Visokog predstavnika Unije za vanjske poslove i sigurnosnu politiku („VP”),
   budući da:
   
               (1)
            
            
               Uvjete u vezi sa sudjelovanjem trećih država u operacijama Europske unije za upravljanje krizama trebalo bi utvrditi u sporazumu o uspostavi okvira za takvo moguće buduće sudjelovanje, a ne utvrđivanjem tih uvjeta za svaki pojedinačni slučaj za svaku dotičnu operaciju.
            
         
               (2)
            
            
               Slijedom donošenja Odluke Vijeća od 26. travnja 2010. o odobravanju otvaranja pregovora, VP je u pregovorima dogovorio sporazum između Europske unije i Bosne i Hercegovine o uspostavi okvira za sudjelovanje Bosne i Hercegovine u operacijama Europske unije za upravljanje krizama („Sporazum”).
            
         
               (3)
            
            
               Sporazum bi trebalo odobriti,
            
         DONIJELO JE OVU ODLUKU:
   Članak 1.
   Sporazum između Europske unije i Bosne i Hercegovine o uspostavi okvira za sudjelovanje Bosne i Hercegovine u operacijama Europske unije za upravljanje krizama odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma s ciljem obvezivanja Unije.
   Članak 3.
   Predsjednik Vijeća u ime Unije šalje obavijest predviđenu u članku 16. stavku 1. Sporazuma.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 9. ožujka 2012.
      
         
            Za Vijeće
         
         
            Predsjednik
         
         F. ETGEN